Styremøte NBF Vestfold og Telemark 04.05.2021

Sted: Teams-møte

Tid: 13:00-14:30

Tilstede: Regine-Marie Goa, Tine Brun, Trine Martens, Vibeke Stokka, Siri Haga Torgersen (gjest)

Referent: Cecilie Lysell

**Sak 24/21 Innkommet post**

Epost fra sekretariatet om godkjenning av de nye vedtektene:

«Hovedstyret ber om at det på neste årsmøte i NBF Vestfold og Telemark gjøres tilføying under § 9 at regionslagets eiendeler skal tilfalle NBF sentralt ved en eventuelt oppløsning av regionslaget. Dette er endringer som også vil gjøres i foreningens mønstervedtekter for regionslag.»

Styret noterer seg dette til neste årsmøtet.

**Sak 25/21 Økonomi**

Registrering av nytt styret i Brønnøysundregisteret er fullført. Både Regine og Tine har signeringsrett. Årsmøtetprotokollen er lastet inn hos Brønnøysundregisteret. Det samme er referatet fra forrige styremøte, der det står at leder og kasserer skal ha tilgang til bankkonto er lastet opp. Tine og Regine tar kontakt med Boudewjin om det praktiske rundt økonomi.

**Sak 26/21 Fadderordningen v/Siri Haga Torgersen**

Siri sitter i hovedstyre til NBF. NBF har en fadderordning, hvor hvert medlem i hovedstyret får tildelt en-to lag å være fadder for. Siri er fadder for dette styret, og har tidligere vært leder for NBF Vestfold. Ikke vær redd for å ta kontakt hvis man lurer på noe. Eksempel: «Hvordan skal vi uttale oss om en sak?» «Hva skal vi gjøre i forhold til valgåret?» Praktiske ting spør vi sekretariatet om.

**Sak 27/21 Historieprosjekt**

Styret kom fram til at hvis Katarina vil, hadde det vært hyggelig om hun kunne lage en serie på rundt 10 innlegg til Facebook med historiske anekdoter. Eventuelt også holde et innlegg på en sosial sammenkomst i regi NBF lokalt. Vi i styret har ikke kapasitet til å delta i dette arbeidet.

Styret noterer seg at NBF VESTFOLD har hundreårsjubilet i 2027. Cecilie undersøker når NBF Telemark ble dannet.

**Sak 28/21 Biblioteksprisen**

Årsmøtet vedtok at vi skulle begynne med Biblioteksprisen. Med samme statuetter som den tidligere biblioteksprisen i Vestfold. Første året må vi få på plass det praktiske. Første pris tildeles derfor på årsmøtet 2023.

Til neste møte (i juni) skal styrets medlemmer komme med forslag til jury. På styremøte i august skal juryen stå klar.

I mellomtiden kan vi løfte fram de som gjør noe ekstra i pandemien.

Regine legger inn tekst om biblioteksprisen på nettsiden.

**Sak 29/21 Samarbeid med litteraturfestivaler**

Hvis NBF skal bidra med noe i Appelsinia litteraturfestival, må NBF være avsender. for eksempel: En workshop i Formidling før festivalkroa, eventuelt med en sosial samling under festivalkroa. Styret ser at det er viktig med et treffpunkt.

Styret snakker mer om saken på neste styremøte, hvor Cecilie kommer med mer informasjon.

**Sak 30/ 21 Eventuelt**

Sosiale medier: hvis vi ser biblioteksaker som bør komme på facebooksiden vår, si ifra! Eksempler: Telemark og Vestfold leser, leseløftet, Bibstat.

Neste møte om fire uker, uke 22. Regine sender ut en Doodle.